Diari Oficial de la Generalitat Valenciana


Sumari del DOGV 5394, del 23-11-2006 (2006/12698)

RESOLUCIÓ de 8 de setembre del 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana del municipi de València (Illa dotacional Av. Blasco Ibañez, c/ Gómez Ferrer, c/ Menéndez Pelayo i c/ Gascó Oliag).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12008


Data del document
:   08-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 8 de setembre del 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana del municipi de València (Illa dotacional Av. Blasco Ibañez, c/ Gómez Ferrer, c/ Menéndez Pelayo i c/ Gascó Oliag). [2006/12699]  
Vist l'expedient remés per l'Ajuntament de València referit a la modificació puntual del Pla general d'ordenació urbana del municipi (illa dotacional av. Blasco Ibáñez, c/ Gómez Ferrer, c/ Menéndez Pelayo i c/ Gascó Oliag) i de conformitat amb el següents   
Antecedents de fet  
Primer  
El Ple de la corporació, en sessió celebrada el dia 28 d'octubre del 2005, va acordar sotmetre a informació pública l'esmentat expedient de modificació puntual del Pla general. L'acord va ser publicat en el diari Levante de 23 de novembre del 2005 i en el DOGV núm. 5149, de 5 de desembre del 2005. Durant el període d'informació pública no s'hi han presentat al·legacions, tal com consta en el certificat expedit pel secretari de l'Ajuntament i que consta en l'expedient administratiu.  
El Ple de l'Ajuntament, en sessió realitzada el 27 de gener del 2006 va acordar aprovar provisionalment la modificació puntual de PGOU de València formulada per la Universitat de València, per a l'illa dotacional delimitada per l'av. Blasco Ibáñez, c/ Gómez Ferrer, c/ Menéndez Pelayo i c/ Gascó Oliag.  
Segon  
El projecte consta de documentació escrita comprensiva de memòria, i pla d'ordenació.  
Tercer  
Durant la tramitació de l'expedient, i amb data eixida 23 de març del 2006, s'han sol·licitat informes els organismes següents:  
. Àrea de Planificació Sanitària de la Conselleria de Sanitat.  
. Universitat Politècnica de València.  
. Direcció General de Règim Econòmic de la Conselleria d'Educació.  
Fins a la data no s'ha emés cap informe.  
Quart  
La Comissió Territorial d'Urbanisme en sessió realitzada el dia 30 de juny del 2006 va acordar emetre informe favorable al respecte i elevar al conseller de Territori i Habitatge la Modificació Puntual del Pla general d'ordenació urbana de València (illa dotacional Av. Blasco Ibáñez, c/ Gómez Ferrer, c/ Menéndez Pelayo i c/ Gascó Oliag), per a la seua aprovació definitiva.  
Cinqué  
València disposa de Pla general, aprovat per Resolució del conseller d'Obres Públiques i Urbanisme, de data 28 de desembre de 1988.  
Fonaments de dret  
Primer  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara en avant, LRAU).  
Segon  
La documentació està completa, a l'efecte del compliment del que preceptua l'article 27 de la LRAU.  
L'objecte de la modificació, promogut per la Universitat de València, és adaptar i aclarir les condicions d'edificació en l'illa dotacional delimitada per l'avinguda de Blasco Ibáñez, c/ Gómez Ferrer, c/ Menéndez Pelayo i c/ Gascó Oliag de València, i establir una regulació específica dels paràmetres edificatoris permesos en el seu àmbit. D'aquesta manera es modifica el full 29 del plànol C d'estructura urbana i s'estableixen les alineacions, altures de l'edificació i profunditat permeses en l'illa esmentada, ajustant-se a les edificacions actualment existents, al programa de necessitats dels usos dotacionals implantats i a les condicions de l'ús de sistema general universitari establides pel pla general.  
Amb aquesta modificació es pretén assegurar la qualitat, capacitat i funcionalitat dels importants equipaments públics afectats, complint d'aquesta manera els principis rectors de l'activitat urbanística, enunciats en l'article 2 de la LRAU, entre els que s'inclou el condicionament i la gestió del sòl dotacional públic.  
Descripció de la situació actual  
A) Àmbit: En aquesta illa es troben els edificis següents:  
. Instal·lacions de l'Hospital Clínic Universitari, complementàries de l'edificació principal situada en l'illa adjacent per l'oest.  
. Escola d'Enginyers Tècnics Agrícoles de la Universitat Politècnica de València.  
. Facultat de Psicologia de la Universitat de València.  
. Col·legi Major Universitari Lluís Vives de la Universitat de València.  
. Escola d'Odontologia de la Universitat de València.  
. Aularis núm. 1 i núm. 3 de la Universitat de València.  
Edifici de Serveis Socials i Sindicals de la Universitat de València.   
Hi ha a més una sèrie d'espais buits entre les edificacions, o entre aquestes i les alineacions viàries. La superfície de l'illa és de 33.068 m2, dels quals 20.159 m2 corresponen a sòl ocupat per l'edificació i els 12.909 m2 restants a espais lliures.  
B) Classificació i qualificació urbanística: Tota la parcel·la està classificada com a sòl urbà.  
En l'actualitat, la qualificació urbanística està definida pels plànols B i C del Pla general, amb el contingut següent:  
. La totalitat de l'illa té la qualificació de sòl de sistema general educatiu-cultural universitari, GEC.  
. Aquesta qualificació global apareix detallada en el full 29 i 35 del plànol C d'estructura urbana del PGOU, en el qual es distingeixen vuit edificis per als que s'estableix l'ús de s'estableix l'ús de sistema general educatiu-cultural universitari GEC, retolat sobre un dels edificis. Sobre la resta dels espais existents es grafia la trama d'espais lliure. D'aquesta manera la superfície ocupada és de 200.500 m2 (62% de l'illa) i la lliure 12.558 m2 (38% de l'illa). El Pla general no estableix altures per a les diverses edificacions.  
. En aquest plànol C apareix el símbol d'edifici protegit d'ús dotacional sobre els dos blocs de cinc plantes d'altura als edificis principals de les antigues Escola d'Enginyers Agrònoms (actual Facultat de Psicologia) i de Pèrits Agrícoles (actual EUAETA). Així mateix s'identifica com a edifici protegit el Col·legi Major Lluís Vives.  
La zonificació de l'illa reprodueix la distribució d'edificis realment existent en l'illa en el moment d'elaboració de la cartografia que va servir de base per a la redacció del pla.  
C) Disfuncions més notables: Aquesta distribució de zones no es correspon amb les condicions existents actualment sobre els terrenys, especialment en els aspectes següents:  
1. S'ha construït en planta baixa l'espai lliure existent entre els dos edificis de l'Hospital Clínic, amb una superfície de 460 m2.  
2. L'edifici construït de l'Aulari núm. 3 ocupa una superfície menor en 411 m2 a la reflectida pel Pla general.  
3. S'ha construït una ampliació de la Facultat de Psicologia en la primera planta del cos que dóna a la façana de l'avinguda de Blasco Ibáñez.  
4. Dels espais sense edificar existents entre els edificis només el situat en el perímetre del Col·legi Major Lluís Vives té un cert caràcter d'espai lliure preparat com a tal, corresponent la resta de superfícies residuals de molt escassa dimensió.  
5. No s'ha construït el bloc de quatre plantes d'altura previst en la façana que dóna a l'Avinguda de Menéndez Pelayo.  
6. En el plànol d'ordenació únicament s'assenyalen els límits dels edificis, sense determinar-se altres condicions urbanístiques com el nombre de plantes o la profunditat edificable.  
D) Interpretació de la situació actual: La dualitat de continguts de les dues sèries de plànols, B i C, està matisada pels articles 0.8 apartats c) i d), 1.2 i 1.3. de les normes urbanístiques del pla general.  
El contingut de l'article 6.70 de les normes urbanístiques del Pla general, corrobora aquesta interpretació en establir per als sistemes generals que: .Quan els plànols C no assenyalen condicions edificatòries (nombre de plantes, profunditat edificable, etc.) les característiques de l'edifici s'adequaran al programa de necessitats..  
Aquest és el cas actual, ja que els plànols únicament assenyalen el perímetre dels edificis existents.  
En qualsevol cas la conveniència d'establir un marc normatiu absolutament aclarit per a l'àmbit d'aquest document aconsella plantejar aquesta modificació del Pla general.   
E) Condicions d'edificació en l'illa: La regulació de les condicions d'edificació en l'illa no és totalment clara en el text de les normes urbanístiques del Pla general, si es té en compte el contingut dels articles 6.70 i 6.71, perquè l'aplicació simultània d'ambdós articles no ofereix un marc d'interpretació unívoc, en no aclarir-se la procedència d'utilització d'uns o altres criteris. El plànol C no especifica cap tipus de paràmetre edificatori si s'exceptua el perímetre dels edificis existents, d'altra banda, l'aplicació dels paràmetres de l'article 6.71 a l'illa dotacional deixaria fora d'ordenació les edificacions de l'Hospital Clínic Univesitari existents actualment, que superen les sis plantes d'altura, a causa de la inadequació de la norma general com a instrument per a regular unes instal·lacions hospitalàries i universitàries caracteritzades per la seua elevada densitat i altura.  
Aquest fet confirma la necessitat establir una regulació específica per a aquesta illa per la via de grafiar directament en el plànols C les condicions geomètriques que defineixen l'edificabilitat permesa.  
Contingut de la modificació pretesa: contingut i justificació de la regulació de les condicions d'edificació en l'illa.  
La regulació de les condicions d'edificació en l'illa és la representada en el full modificat 29 del plànol C d'Estructura Urbana del Pla General. S'hi grafien les alineacions, nombre màxim de plantes i profunditat edificable dels distints cossos edificats inclosos en l'illa.  
D'aquesta manera s'utilitza com a criteri d'ordenació l'establit en el primer paràgraf de l'article 6.70 de les normes urbanístiques del Pla general: .les condicions de volum i forma de l'edificació dels sistemes generals seran les deduïdes dels paràmetres grafiats en el plànol C..  
Els canvis introduïts en l'ordenació urbanística del Pla general són els següents:  
A) En la major part de les instal·lacions es reprodueixen les característiques volumètriques dels edificis actualment existents, definint les condicions volumètriques dels diferents cossos edificats, amb referència al nombre de plantes i les alineacions interiors, la qual cosa produeix els canvis següents respecte a l'ordenació del Pla general:  
1. S'inclou el cos en planta baixa construït entre els edificis de l'Hospital Clínic i l'EUAETA (identificant com A1 en els plànols), suprimint el reduït espai residual previst inicialment.  
2. Es modifica la planta de l'Aulari núm. 3 de la Universitat de València, identificat amb la lletra W) per a reflectir la volumetria de l'edifici realment construït.  
3. Es reflecteix l'existència d'alguns patis interiors en l'edificació en planta baixa corresponent als tallers de les antigues Escoles Tècniques.  
B) S'introdueixen dos canvis importants en l'ordenació volumètrica:  
4. S'elimina l'edifici destinat a serveis socials i sindicals, identificat amb la lletra I en els plànols, amb la finalitat d'ampliar l'espai lliure situat entre el Col·legi Major Lluís Vives i la Facultat de Psicologia, millorant la percepció i el funcionament d'ambdós edificis i completant l'àmbit de l'espai lliure arbratge.  
5. Se substitueix el bloc previst, de quatre plantes d'altura, que dóna a l'avinguda de Menéndez Pelayo per dos edificis separats, amb les característiques següents:  
. Situació pròxima als edificis protegits, per a permetre la creació de corredors-pont de manera que el conjunt de les instal·lacions puguen respondre a un programa unitari.  
. Utilització, per als nous edificis, de pautes d'emplaçament derivades dels criteris seguits en els propis edificis protegits, responent en el cas de la Facultat de Psicologia a la creació d'un bloc paral·lel de les mateixes dimensions (longitud i altura) que el preexistent, i en el cas de l'EUAETA a la creació d'un bloc de la mateixa altura en disposició perpendicular, seguint l'esquema de dos blocs en cantó utilitzat en l'edifici original de la Facultat de Psicologia.  
. En l'edifici d'ampliació de la Facultat de Psicologia, es redueix l'amplària dels blocs per a ajustar-se al programa dels despatxos departamentals.  
. Les característiques arquitectòniques dels nous edificis hauran d'establir així mateix referències als edificis preexistents, evitant mimetismes excessius que introduïsquen una lectura confusa quant a la comprensió de la naturalesa de la nova intervenció i la datació de les dues èpoques de construcció.   
C) Fan falta algunes condicions de les ordenances d'edificació:  
6. A més de les expressades amb l'ordinal grafiat en els plànols, entre les plantes permeses per als nous edificis s'inclouen els semisoterranis, que podran ser il·luminats i ventilats a través de patis situats per sota de la rasant de la vorera (pati anglés). Així mateix es permet la instal·lació d'elements dels sistemes tècnics (ventilació, aire condicionat, electricitat, telecomunicació, etc.) sobre la coberta plana dels edificis.  
En conjunt l'ordenació projectada comporta una reducció de la superfície ocupada de l'illa i un lleugeríssim increment respecte a l'edificabilitat resultant de l'ordenació del Pla general.  
Els paràmetres d'ocupació (58,5%) i d'edificabilitat (2,1 m2sostre/m2sòl) poden considerar-se més favorables que els derivats de l'ordenació del Pla general (62% i 2,09 m2sostre/m2sòl) i són en tot cas inferiors als establits amb caràcter general per les normes del Pla general per als equipaments del sistema general educativocultural universitari (70% i 2,2 m2sostre/m2sòl). Les noves edificacions té així mateix una altura inferior a la màxima definida amb caràcter general per a les zones GEC, 6 plantes.  
Quart  
No s'aprecia obstacle legal que impedisca l'aprovació autonòmica, conforme a l'article 40 de la LRAU, en tant que la modificació proposada respon a l'interés públic local degudament justificat per la corporació.  
Cinqué  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme, resolc:  
Aprovar definitivament la modificació puntual del Pla general d'ordenació Urbana de València (illa dotacional av. Blasco Ibáñez, c/ Gómez Ferrer, c/ Menéndez Pelayo i c/ Gascó Oliag).  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú..  
València, 8 de setembre del 2006.. El conseller de Territori i Habitatge: Esteban González Pons.